kardosdrur/scandi-wiki huggingface dataset:
Division II i ishockey 1942-43

Division II 1942-43 var turneringen på næstbedste niveau i den svenske ishockeyliga, og det var anden sæson under navnet "Division II". Turneringen havde deltagelse af 26 hold, der spillede om to oprykningspladser til Division I. Holdene var inddelt i fire puljer med seks eller syv hold i hver pulje. I hver pulje spillede holdene en dobbeltturnering alle-mod-alle, og de fire puljevindere spillede playoff-kampe om de to oprykningspladser.

Oprykningspladserne til Division I blev besat af følgende to hold:
 Brynäs IF, der vandt Division II Nord, og som vandt over vinderen af Division II Syd, Årsta SK, i oprykningskampen.
 Nacka SK, der vandt Division II Øst, og som vandt over vinderen af Division II Central, IF Aros, i oprykningskampen.

Hold 

Division II havde deltagelse af 26 klubber, hvilket var otte flere end i den foregående sæson. Blandt deltagerne var:
 én klub, der var rykket ned fra Division I: Nacka SK.
 11 klubber, der var rykket op fra de regionale serier: Gefle IF, Hofors IK, IFK Gävle, IFK Lidingö, IFK Norrköping, IK Huge, IK Westmannia, Rålambshofs IF, Strömsbro IF, Västerås IK og Åkers IF.

Siden den foregående sæson var divisionen blevet udvidet fra tre til fire puljer, og den ekstra pulje var Division II Øst. I forbindelse med omstruktureringen skiftede følgende hold Division II-pulje:
 IF Vesta, IK Sirius, Lilljanshofs IF blev flyttet fra Division II Nord til Division II Øst.
 Tranebergs IF blev flyttet fra Division II Central til Division II Øst.

De fire puljer havde deltagelse af seks eller syv hold, og i hver pulje skulle holdene have spillet en dobbeltturnering alle-mod-alle. Det var imidlertid kun i nord-puljen, at man formåede at få gennemført alle kampene. De fire puljevindere gik videre til oprykningssspillet om to pladser i Division I.

Puljer

Division II Nord

Division II Central

Division II Øst

Division II Syd

Oprykningsspil 

Oprykningsspillet havde deltagelse af de fire puljevindere, og holdene blev parret i to playoff-opgør. Begge opgør blev afgjort i form af én kamp, der blev afviklet den 14. marts 1943 på Stockholms stadion, og vinderne af de to playoff-opgør rykkede op i Division I.

Se også 
 Division I i ishockey 1942-43

Kilder 
 Hockeyarchives - Championnat de Suède 1942/43  
 Ishockeytabeller - 1942-43

Noter 

Ishockey i 1942
Ishockey i 1943
Division II i ishockey i Sverige
Robert Baratheon

Robert Baratheon er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Karakteren blev introduceret i Kampen om tronen (1996). Han er den ældste søn og arving til Lord Steffon Baratheon af Storm's End, Lord Paramount over Stormlands, og hans hustru Lady Cassana Estermont, og bror til Stannis og Renly. Han er nære venner med Eddard Stark, der begge er myndlinger og fosterbørn af Lord Jon Arryn af The Eyrie. Efter hans forlovede Lyanna Stark angiveligt blev kidnappet af Rhaegar Targaryen igangsatte Robert, Eddard Stark og Jon Arryn et blodigt oprør mod den "Gale konge" Aerys II Targaryen. Efter at have knust Targaryen-dynastiet og have vundet krigen tog Robert Jerntronen og etablerede Baratheon-dynastiet som den første konge. Lyannas død under krigen gjorde at Robert efterfølgende giftede sig med Tywin Lannisters datter Cersei for at sikre den politiske stabilitet i landet. Selvom Roberts styre har været relativt fredeligt, så viser han sig som en ineffektiv hersker og han er utilfreds med både sit ægteskab med Cersei og sit ansvar som konge, og han lever derfor et liv med utroskab og manglende overskud. Han har mange uægte børn, men han er uvidende om, at hans tre børn med Cersei i virkeligheden er fostret mellem Cersei og hendes tvillingebror Jaime Lannister, som et produkt af deres incestiøse forhold.

Selvom Robert dør i den første roman, så fortsætter eftermælet af hans oprør og styre med at have stor indflydelse på efterfølgende begivenheder i Westeros. Hans død skaber et magttomrum, hvor både hans brødre, Cerseis ældste søn Joffrey og adskillige andre personer kæmper om kontrol over De Syv Kongeriger i hvad der bliver kaldt De fem kongers krig.

Robert bliver spillet af den engelske skuespiller Mark Addy i HBO's tv-serie.

Referencer 

Fiktive personer fra A Song of Ice and Fire
Zindzi Mandela

Zindziswa Mandela, også kendt som Zindzi Mandela-Hlongwane, (født 23. december 1960 i Soweto ved Johannesburg i Sydafrika, død 13. juli 2020 i Johannesburg) var en sydafrikansk politiker og diplomat. Hun var fra 2015 til 2020 sydafrikansk ambassadør i Danmark.

Karriere

Baggrund 
Zindzi Mandela var yngste datter af anti-apartheid-aktivistene Nelson Mandela og Winnie Mandela. Barndommen var præget af den fængslede faders fravær fra familien og stadige repressalier mod familien. I 1972 skrev hun et brev til United Nations Special Committee Against Apartheid, hvori hun klagede over de politisk motiverede angreb på familien.

Digte 
Allerede fra barndommen skrev hun digte, og de udkom første gang i en bog i 1978 med titlen Black as I Am. De blev senere oversat til tysk af Annemarie og Heinrich Böll.

Politisk virke 
Hun blev også kendt for talen «My Father says …», som hun holdt i 1985, i forbindelse med den sydafrikanske regerings tilbud om at løslade faderen fra fængslet på  visse betingelser. Mandela blev medtaget i antologien Daughters of Africa, som blev udgivet i 1992 af Margaret Busby i London og New York.

Efter apatheidstyrets fald arbejdede hun politisk blandt andet under Jacob Zumas og Cyril Ramaphosas regeringer.  

Mandela var gift to gange og fik fire børn: Zoleka Mandela (1980), Zondwa Mandela (1985), Bambatha Mandela (1989) og Zwelabo Mandela (1992). Hendes første mand var Zwelibanzi Hlongwane. De blev skilt, og hun giftede sig så med Molapo Motlhajwa fra South African National Defence Force i marts 2013.

Hun var ambassadør i Danmark fra 2015 til sin død. 

I juni 2019 skrev hun på sin twitterprofil: «trembling white cowards who are the thieving rapist descendants of Van Riebeck» og «uninvited visitors who don't want to leave». Hun gik imod «apartheid-forsvarerne» og gik ind for konfiskation af hvide jordejeres ejendomme. Dette udløste betydelig strid i mediene og blandt sydafrikanske politikere. Hun blev pålagt af udenrigsminister Naledi Pandor at «opføre sig som en diplomat» og følge departementets politik vedrørende sociale medier. Tidligere præsident Thabo Mbeki udtrykte også sin bekymring. Hendes ord blev kritiseret som værende hate speech af ANC-veteranen Mavuso Msimang, men hun fik støtte fra EFF og KwaZulu-Natals minister Sihle Zikalala. Udtalelserne på Twitter kom, da slutningen på hendes periode som ambassadør i Danmark nærmede sig.

Mandela døde 13. juli 2020 i Johannesburg i en alder af 59 år. Nogle få dage før sin død blev hun testet positiv for covid-19.

Kildeangivelser 

Personer fra Johannesburg
Forfattere fra Sydafrika
Ambassadører
Politikere fra Sydafrika
Dødsfald relateret til Covid-19
Ove Høegh-Guldberg Hoff (ingeniør)

Ove Høegh-Guldberg Hoff (født 1905 død 1972) var civilingeniør og professor. Han blev fanget af Gestapo i 1944 grundet hans rolle i modstandsbevægelsen, og sad som fange i Vestre Fængsel, Frøslevlejren og Neuengamme.

Han er blandt andet far til generalløjtnant og tidligere forsvarsstabschef Ove Høegh-Guldberg Hoff.

Ove Høegh-Guldberg Hoff var søn af Birger Hoff og Ingeborg Grüner.

Eksterne henvisninger 
 

Professorer fra Danmark
Ove
Vild med dans (sæson 17)

Den 17. sæson af Vild med dans blev sendt i efteråret 2020 på TV 2. Sæsonen startede 2. oktober 2020, og finalen fandt sted 19. december 2020 i produktionsstudiet på Vermundsgade i København.

Sarah Grünewald og Christiane Schaumburg-Müller var værter i denne sæson.

I denne sæson varr der for første gang fem dommere; Marianne Eihilt, Britt Bendixen, Anne Laxholm, Nikolaj Hübbe og Jens Werner.Dette betød at deltagerne maksimalt kunne få 50 point, stedet for de kendte 40 point.

Par

Resultater

Gennemsnit

Danse og sange

Uge 1: Premiere

Uge 2

Uge 3

Uge 4: Knæk Cancer 

 I denne uge var der ingen omdans, og alle par gik således videre til uge 6.

Knæk cancer-par 
Susanne Ulk og René Christensen danser vals til 'Josephine', som Teitur spiller live.

Mie Gromada Thomsen og Marc Christensen skal danse Cha-cha-cha til 'I Wanna Be Dancing', der spilles live af Drew.

Janni Møller Thomsen og Esbern Syhler-Hansen skal danse en rumba til 'Roses' spillet live af Elias Boussnina.

Selvom Mie & Marc vandt dommernes afstemning, fik Janni & Esbern flest seerstemmer, dermed tæller de som vindere af konkurrencen.

Uge 5: Halloween

Uge 6 

 I denne uge blev ingen par stemt ud. To af parrene ufgik af aftenens program på grund af coronavirus-pandemien.

Uge 7

Uge 8: Cirkus 

 Janus og Karina udgik fra resten af sæsonen grundet en skade

Uge 9

Uge 10: Kvartfinale og juletema

Uge 11: Semifinale 

 I denne uge er der ingen omdans.

Uge 12: Finale

Referencer

Eksterne henvisninger 
 Vild med dans på tv2.dk

17
Division II i ishockey 1943-44

Division II 1943-44 var turneringen på næstbedste niveau i den svenske ishockeyliga, og det var tredje sæson under navnet "Division II". Turneringen havde deltagelse af 32 hold, der spillede om seks oprykningspladser til Division I. Holdene var inddelt i seks puljer med fem eller seks hold i hver pulje. I hver pulje spillede holdene en dobbeltturnering alle-mod-alle, og de seks puljevindere rykkede op i Division I.

Oprykningspladserne til Division I blev besat af følgende seks hold:
 IF Göta, der vandt Division II Vest.
 IFK Mariefred, der vandt Division II Mälarserien.
 Sandvikens IF, der vandt Division II Nord.
 Skuru IK, der vandt Division II Syd.
 Surahammars IF, der vandt Division II Central.
 Tranebergs IF, der vandt Division II Øst.

Hold 

Division II havde deltagelse af 32 klubber, hvilket var seks flere end i den foregående sæson. Blandt deltagerne var:
 2 klubber, der var rykket ned fra Division I: IFK Mariefred og UoIF Matteuspojkarna.
 8 klubber, der var rykket op fra de regionale serier: Djurgårdens IF, Forshaga IF, Färjestads BK, IF Göta, Norrköpings AIS, Skoghalls IF, Skuru IK og Söderstrands IF.

Siden den foregående sæson var divisionen blevet udvidet fra fire til seks puljer, og de to ekstra puljer var Division II Vest og Division II Mälarserien. I forbindelse med omstruktureringen skiftede følgende hold Division II-pulje:
 IK Sture, Södertälje IF og Åkers IF blev flyttet fra Division II Syd til Division II Mälarserien.

De seks puljer havde deltagelse af fem eller seks hold, og i hver pulje spillede holdene en dobbeltturnering alle-mod-alle. De seks puljevindere rykkede op i Division I.

Puljer

Division II Nord

Division II Vest

Division II Central

Division II Mälarserien

Division II Øst

Division II Syd

Se også 
 Division I i ishockey 1943-44

Kilder 
 Hockeyarchives - Championnat de Suède 1943/44  
 Ishockeytabeller - 1943-44

Noter 

Ishockey i 1943
Ishockey i 1944
Division II i ishockey i Sverige
Khenifiss Nationalpark

Khenifiss Nationalpark () er en nationalpark i den sydvestlige del af Marokko, beliggende nær Akhfenir på Atlanterhavskysten i regionen Laâyoune-Boujdour-Sakia El Hamra. Den blev oprettet i 2006 og har et areal på 1.850 km². Nationalparken blev oprettet for at beskytte ørken, vådområder og kystklitter.

Historie 
Parken blev først oprettet som et naturreservat i 1960, og i 1980 blev et område på 200 km² klassificeret som et Ramsarområde. I 1983 blev naturreservatet omdannet til en permanent biologisk reserve og i september   26. marts 2006 blev nationalparken oprettet.

Geografi 
Parken ligger ved kysten af Atlanterhavet, nord for grænsen til Vestsahara, mellem byerne Tan-Tan (nord) og Tarfaya (syd). Den nationale vejrute 1, der løber langs den marokkanske atlanterhavskyst, passerer gennem parken.

Parken inkluderer en kystdel, Khenfiss-lagunen, den største lagune ved den marokkanske kyst og den indre del af landet, der ligger på ørkenplateauer. Lagunen er også en vigtig yngleplads for fugle. Rustand, marmorand, og Audouinsmåge er fast hjemmehørende i lagunen, og et stort antal arter kommer som vintergæster. Hvert år forbliver omkring 20.000 fugle i laguneområdet i vintersæsonen.

I den indre del af landet findes  og er typisk for Sahara-landskaber. Det inkluderer også klitter og kalkstensplateauer.

Verdensarvsstatus 
Stedet blev føjet til UNESCOs verdensarvsliste tentativliste den 12/10/1998 i naturkategorien.

Referencer 

 

Nationalparker i Marokko
IUCN Kategori II
Regeringen Christensen I

Regeringen Christensen l var Danmarks regering 14. januar 1905 – 24. juli 1908.

Ændringer: 6. april 1908,

Den bestod af følgende ministre:

 Konseilspræsident og Forsvarsminister: J.C. Christensen
 Udenrigsminister: F.C.O. Raben-Levetzau
 Finansminister:

 Vilhelm Herman Lassen til sin død 6. april 1908, derefter
 J.C. Christensen til 24. juli 1908

 Indenrigsminister: Sigurd Berg
 Justitsminister:

 P.A. Alberti

 Minister for Kirke- og Undervisningsvæsenet: Enevold Sørensen
 Minister for offentlige arbejder:

 Svend Høgsbro

 Landbrugsminister: Ole Hansen
 Minister for Island: Hannes Hafstein

Se også 

 Ministerium
 Minister

Kilder og henvisninger 

Christensen 1, Regeringen
Regeringen Christensen II

Regeringen Christensen II var Danmarks regering 24. juli 1908 – 12. oktober 1908

Den bestod af følgende ministre:

 Konseilspræsident og forsvarsminister: J.C. Christensen
 Udenrigsminister: F.C.O. Raben-Levetzau
 Finansminister:

 Niels Neergaard

 Indenrigsminister: Sigurd Berg
 Justitsminister:

 Svend Høgsbro

 Minister for Kirke- og Undervisningsvæsenet: Enevold Sørensen
 Minister for offentlige arbejder:

 Jens Jensen-Sønderup

 Landbrugsminister: Anders Nielsen
 Minister for Island: Hannes Hafstein

Kilder og henvisninger 

Christensen 2, Regeringen
Ang Probinsyano

Ang Probisnyano er en filippinsk tv-serie. Hovedrollerne spilles af henholdsvis Coco Martin (Dominador "Ador" B. de Leon / Ricardo "Cardo" Dalisay).

Eksterne henvisninger 
 

Tv-serier fra Filippinerne
Tv-serier fra 2010'erne
Tv-serier fra 2020'erne
Action-tv-serier
Kon-Tur

Kon-Tur er en landsdækkende bog-, papir- og legetøjshandlerkæde, med mere end 65 butikker.

Den består af selvstændige butikker fordelt i Danmark og på Færøerne.

Se også 
https://www.kon-tur.dk/

Kilder 
Legetøjsbutikskæder i Danmark
Boghandlerkæder i Danmark
Teglværksskoven

Teglværksskoven er navnet på flere lokaliteter i Danmark.

 Teglværksskoven (Frederikshavn) – skovområde ved Frederikshavn
 Teglværksskoven (Nakskov) – skovområde ved Nakskov
 Teglværksskoven (Nyborg) – skovområde ved Nyborg
Jesper Søndergård Thybo

Jesper Søndergård Thybo (født 10. januar 1999) er en dansk skak stormester (2020).

Biografi 
Jesper Søndergaard Thybo har gentagende gange representeret Danmark ved European Youth Chess Championships samt World Youth Chess Championships i forskellige aldersgrupper hvor han vandt guld i 2017 ved det europæiske mesterskab i U18 gruppen. In 2016 vandt Thybo Nordic Youth Chess Championship, og i 2017 vandt han en turnering i Jūrmala med en international norm, samt fik han en tredjeplads i det danske skakmesterskab. Thybo har spillet for Danmark to gange i World Youth U16 Chess Olympiads i 2012 og 2014. I 2019 vandt Thybo Aarhus Chess House GM med 7/9 points.

I 2017 fik Thybo titlen som international stormester (IM) og i sidenhen titlen som stormester (GM) i 2020.

Kilder 

Skakstormestre fra Danmark
Liste over broer i Danmark



Liste over broer i alfabetisk rækkefølge

A 

 Aggersundbroen (228 m) – Region Nordjylland
 Alssundbroen (662 m) – Region Syddanmark

D 

 Dronning Alexandrines Bro (745 m) – Region Sjælland

F 

 Farøbroerne (1596 m og 1726 m) – Region Sjælland
 Frederik d. 9's Bro (295 m) – Region Sjælland

G 

 Guldborgbroen (180 m) – Region Sjælland

K 

 Knippelsbro (115 m) – Region Hovedstaden
 Kronprinsesse Marys Bro (1400 m) – Region Hovedstaden

L 

 Langebro (250 m) – Region Hovedstaden
 Langelandsbroen (774 m) – Region Syddanmark
 Lille Langebro (175 m) – Region Hovedstaden
 Limfjordsbroen – vej (540 m) – Region Nordjylland
 Limfjordsbroen – jernbane (403 m) – Region Nordjylland
 Lillebæltsbroen fra 1935 (1178 m) – Region Syddanmark
 Lillebæltsbroen fra 1970 (1700 m) – Region Syddanmark

M 

 Masnedsundbroen (201 m) – Region Sjælland
 Munkholmbroen (114 m) – Region Sjælland

R 

 Ravningbroen (nedrevet; 760 m) – Region Syddanmark

S 

 Sallingsundbroen (1717 m) – Region Nordjylland og Region Midtjylland
 Siøsundbroen (558 m) – Region Syddanmark
 Storebæltsbroen (6790 m og 6611 m) – Region Syddanmark og Region Sjælland
 Storstrømsbroen fra 1937 (3199 m) – Region Sjælland
 Storstrømsbroen fra 2022 (4000 m) – Region Sjælland
 Svendborgsundbroen (1220 m) – Region Syddanmark

T 

 Teglværksbroen (97 m) – Region Hovedstaden

V 

 Vejlefjordbroen (1712 m) – Region Syddanmark
 Vilsundbroen (380 m) – Region Nordjylland

Ø 

 Øresundsbroen (7850 m) – Region Hovedstaden og Skåne län, Sverige

Se også 

 Kategori:Broer i Danmark

Broer i Danmark
Blodplet

Blodplet (Tyria jacobaeae) er en sommerfugl. Dens værtsplante er engbrandbæger. Den flyver fra april til ind i juli. Larverne ses fra juli til september. I efteråret forpupper de sig og overvintrer i jorden som puppe.

Referencer

Eksterne henvisninger 

 Blodplet hos naturbasen.dk
 Blodplet  hos Naturstyrelsen

Sommerfugle
Teglværksskoven (Nyborg)

Teglværksskoven er en 1500 meter lang og omkring 600 meter bred skov beliggende ud til Storebælt umiddelbart nord for Nyborg. Erik af Pommern skænkede skoven til Nyborg i 1435. Beplantningen består hovedsageligt af bøgetræer, og der findes en lille sandstrand ved skovens østlige udkant.

Eksterne henvisninger 
 8. stop: Den sorte Kløversti - Teglværksskoven hos visitnyborg.dk
 Vandrerute 11: Teglværksskoven og Strandvænget hos visitnyborg.dk

Nyborg
Skove i Region Syddanmark
Esperstoft

Esperstoft er en landsby beliggende centralt i Sydslesvig ved Trenen. Administrativt hører landsbyen under Sølvested kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører Esperstoft under Eggebæk Sogn. Sognet lå i Ugle Herred (Flensborg Amt) med mindre dele i Arns Herred (Gottorp Amt), da Slesvig var dansk indtil 1864.

Esperstoft er første gang nævnt 1462 som Esberstoft (Lib. cens.). På sønderjysk udtales bynavnet Espetåwt. Stednavnet henføres til personnavnet glda. Esbiorn (norrønt: Ásbiǫrn, dansk og norsk Asbjørn). Personnavnet er sammensat af as (norrønt: áss) og bjørn. Skolesproget i Esperstoft-Hønning Skole var dansk i årene før krigen i 1864. Området var tidligere skov- og moserigt. Derom minder natur- og gadenavne som Kalvemose (Kälbermoor) sydøst eller Hundemose nord for byen. Engarealer øst for byen kaldtes tidligere Kær, på vej mod Solbro for Skidenhale. Syd for byen munder Jydbæk Å i Trenen. Esperstoft grænser i vest til Jørl, i syd og sydvest til Treja og i øst til Skovby (Michaelis) Sogn. Nærliggende landsbyer er Solbro (Sollbrück, i Jørl Sogn), Esperstoftmark (Esperstoftfeld), Jydbæk (Jübek, i Skovby Sogn), Svidskov (Schwittschau), Gejlvang, Nedervad (Nedderwatt) og Hareborg (Harenburg, de fire sidstnævnte i Treja Sogn).

Noter 

Byer i Kreis Slesvig-Flensborg
Pat Martino

Pat Martino (født 25. august 1944 - død 1. november 2021) var en amerikansk jazzguitarist og komponist.

Eksterne henvisninger 

 
 

Jazzmusikere fra USA
Personer fra Philadelphia
Lindholm (Kattegat)

Lindholm er en lille ubeboet ø, der ligger ud for Langør på Samsø og lige ved siden af Kyholm.

Øer i Danmark
Samsø Kommune
Øer i Kattegat
Khenifra Nationalpark

Khenifra National Park er en nationalpark i det centrale Marokko øst for byen Khenifra. Parken blev oprettet i 2008 og har et areal på 842 km²2. Søerne Aguelmame Aziza og Aguelmame Sidi Ali ligger i parkens område.

Kilder og henvisninger 

Nationalparker i Marokko
Hvidkilde (Sydslesvig)

Hvidkilde (dansk) eller Wittkiel (tysk) er en landsby beliggende vest for byen Kappel i Angel i det østlige Sydslesvig. Administrativt hører landsbyen under Stoltebøl kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører Hvidkilde under Tøstrup Sogn. Sognet lå dels under Slis Herred (Gottorp Amt) og dels under Kappel Herred, da Slesvig var dansk indtil 1864. 

Hvidkilde er første gang nævnt 1357. Forleddet Hvid- henføres enten til farven hvid eller til ved (gl.da. with, oldn. viðr) i betydning skov. Hvidkilde beskriver altså enten en hvid kilde eller en vandkilde i skoven. Nord for byen ligger den ca. 130 ha stor Drølt Skov.

Hvidkilde var en selvstændig kommune indtil 1970, hvor landsbyen blev lagt sammen med Stoltebøl. Den forhenværnede kommune havde 1970 169 indbyggere og rådede over et areal på 241 ha. Med under Hvidkilde regnes bebyggelserne Ellemose (Ellermoos), Havregaardsvang (Habergaardwang), Hvidkildegaard (Wittkielhof), Stenneshøj (Stenneshöh), kådene Kikud (Kiekut) og Kragehøj (Kraghöh), godset Drølt (Drült) samt dele af Fuglsangmark, Sveltholm (Schweltholm) og Sønderskov (Sünnerschau). I den danske tid hørte to gårde og fem kåd i landsbyen  under Runtoft gods  (Kappel Herred), resten under Slis Herred. 1864 nævnes her teglværk, kalkbrænderi og en kro. Kroen lukkede i 1972.

Noter 

Angel
Joffrey Baratheon

Joffrey Baratheon er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Karakteren bliver introduceret i Kampen om tronen fra 1996. Joffrey er den ældste søn af Cersei Lannister og officielt en del af Huset Baratheon som søn af Kong Robert Baratheon, men hans biologiske far er i virkeligheden Cerseis bror Jaime Lannister. Han optræder efterfølgende i Kongerns kamp (1998) og En storm af sværd. Han bliver karakteriseret som en forkælet, sadistisk bølle, og han misbruger ofte Sansa Stark, som han bliver forlovet med i den første roman, og hans onkel Tyrion, som han holder af at gøre grin af.

Joffrey bliver spillet af den irske skuespiller Jack Gleeson i HBO's tv-serie. Hans portrættering er blevet godt modtaget af kritikere.

Referencer 

Fiktive personer fra A Song of Ice and Fire
Axel Lind

Axel Lind (født 1. august 1907 i Rådvad, død 28 maj 2011 i Skagen) var en dansk marinemaler, søn af Jørgine Lindvig.
Han grundlagde i 1977 Grenen Kunstmuseum og Axel Lind kulturfond.

Kilder og henvisninger 

Malere fra Danmark
Lærke Tingleff Søndergaard

Lærke Tingleff Søndergaard, født 26. maj 1999, er en dansk fodboldspiller, der spiller midtbane for FC Nordsjælland i Gjensidige Kvindeligaen og Danmarks U/23-kvindefodboldlandshold.

Meritter

Brøndby IF 
Elitedivisionen
: 2018-19
: 2017-18  
Sydbank Kvindepokalen
: 2018
: 2019

FC Nordsjælland 
Elitedivisionen 
: 2019-20
Sydbank Kvindepokalen 
: 2020

Referencer

Eksterne henvisninger 
 

Kvindelige fodboldspillere fra Danmark
Fodboldspillere fra FC Nordsjælland (kvinder)
Fodboldspillere fra Brøndby IF (kvinder)
Fodboldspillere fra Ballerup-Skovlunde Fodbold
Fodboldspillere fra Hillerød GI
Regeringen Hans Hedtoft III

Regeringen Hans Hedtoft III var Danmarks regering 30. september 1953 – 1. februar 1955. Ændringer: 1. november 1953, 29. januar 1955

Den bestod af følgende ministre fra Socialdemokratiet:

 Statsminister: Hans Hedtoft til 29. januar 1955, derefter fungerende H.C. Hansen
 Udenrigsminister: H.C. Hansen
 Finansminister: Viggo Kampmann
 Indenrigs- og boligminister: Johannes Kjærbøl
 Minister for offentlige arbejder: Carl Petersen
 Arbejds- og socialminister, fra 1. november 1953 socialminister: Johan Strøm
 Fiskeriminister: Christian Christiansen
 Forsvarsminister: Rasmus Hansen
 Landbrugsminister: Jens Smørum
 Minister uden portefølje, fra 1. november 1953 økonomi- og arbejdsminister: Jens Otto Krag
 Undervisningsminister: Julius Bomholt
 Kirkeminister: Bodil Koch
 Minister for handel, industri og søfart: Lis Groes
 Justitsminister: Hans Hækkerup

Hedtoft, Hans 3, Regeringen